ઉંદર પર કરવામાં આવેલ સર્જરીમાં વૈજ્ઞાનિકોએ એક નાના ઉંદરના માથાને મોટા ઉંદરના શરીર સાથે જોડી દીધું હતું. આ પ્રયોગમાં વૈજ્ઞાનિકોએ બંને ઉંદરના માથા એકબીજા સાથે અદલાબદલી કરવાની જગ્યાએ મોટા ઉંદરનું માથુ જેમનું તેમ રહેવા દઈ નાના ઉંદરનું માથુ પણ તેની સાથે જોડી દીધું. જેના કારણે મોટા ઉંદરને બે માથા થઈ ગયા. મોટા ઉંદર પર લગાવવામાં આવેલ નાના ઉંદરનું મગજ ઓપરેશન બાદ પણ યોગ્ય રીતે કામ કરતું હતું અને તેમાં દરેક જાતના સ્પંદન અનુભવાતા હતા.આ ઓપરેશન માટે ત્રણ ઉંદરોનો ઉપયોગ કરવામાં આવ્યો હતો. જેમાંથી એક ઉંદરનો ઉપયોગ માથુ ડોનેટ કરનાર ઉંદરના માથામાં લોહીની આપૂર્તી માટે કરવામાં આવ્યો હતો. જેથી તેના મગજમાં ઓક્સિજનની ઉણપ ન સર્જાય.